**Više o voditelju seminara, Godiu Kelleru:**

Godi Keller poznati je neovisni predavač, učitelj i pisac. Niz godina bio je predavač na Rudolf Steiner University College u Oslu, a danas je predavač i redoviti stručni suradnik mnogih pedagoških ustanova u Europi te seminara za roditelje. Surađuje s norveškom radio postajom NRK P2 na kojoj ima svoju radio emisiju. Kako mu je razdoblje puberteta te borba za samoočuvanjem i pronalaskom vlastitog identiteta uvijek bila u fokusu interesa, nakon više od 25 godina podučavanja učitelja i rada u školama, gospodin Keller se u Norveškoj aktivno uključio u program pomaganja mladima koji su odustali od obrazovanja.

Uz duhovit pristup svakoj temi s posebnim osjećajem za publiku, Godi Keller u "Školi za roditelje" (koja se već godinama odvija u Norveškoj, Švedskoj, Mađarskoj, Islandu i Sloveniji) nastavlja svoj rad za djecu kroz edukaciju odraslih, kojoj je cilj osnažiti samopouzdanje i hrabrost roditelja te odgojno-obrazovnih djelatnika, povećati njihovo razumijevanje dječjeg razvoja i poboljšati njihovu sposobnost promatranja djeteta.